IVL ออกหุ้นกู้รวม 9 พันลบ. ขายสถาบัน-รายใหญ่ 24-26 พ.ย.นี้
IVL ออกหุ้นกู้ 3 ชุด วงเงินรวม 9 พันลบ. ขายสถาบัน-รายใหญ่ 24-26 พ.ย.นี้
IVL ออกหุ้นกู้ 3 ชุด วงเงินรวม 9 พันลบ. ขายสถาบัน-รายใหญ่ 24-26 พ.ย.นี้
23 พ.ย. 2563

บริษัท อินโดรามา เวนเจอร์ส จำกัด (มหาชน) หรือ IVL ระบุว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2563 มูลค่ารวมทั้งสิ้นไม่เกิน 9,000 ล้านบาท เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อหุ้นระหว่างวันที่ 24-26 พ.ย.63  ผู้จัดการการจัดจำหน่ายหุ้นกู้ ได้แก่ ธนาคารกรุงเทพ ธนาคารกรุงไทย ธนาคารกสิกรไทย ธนาคารไทยพาณิชย์ และ บล.เอเซีย พลัส ซึ่งเป็นผู้ร่วมจัดจำหน่ายหุ้นกู้
หุ้นกู้ดังกล่าวแบ่งเป็น 3 ชุด
ชุดที่ 1 เสนอขายไม่เกิน 4,200 ล้านบาท อายุ 5 ปี ครบกำหนดไถ่ถอนปี พ.ศ. 2568 อัตราดอกเบี้ยคงที่ 2.78% ต่อปี  ชำระดอกเบี้ยทุก 6 เดือน ตลอดอายุหุ้นกู้
ชุดที่ 2 เสนอขายไม่เกิน 2,200 ล้านบาท อายุ 7 ปี ครบกำหนดไถ่ถอนปี พ.ศ. 2570 อัตราดอกเบี้ยคงที่ 3.15% ต่อปี  ชำระดอกเบี้ยทุก 6 เดือน ตลอดอายุหุ้นกู้
ชุดที่ 3 เสนอขายไม่เกิน 3,200 ล้านบาท อายุ 10 ปี ครบกำหนดไถ่ถอนปี พ.ศ. 2573 อัตราดอกเบี้ยคงที่ 3.42% ต่อปี  ชำระดอกเบี้ยทุก 6 เดือน ตลอดอายุหุ้นกู้
นอกจากนี้บริษัท ทริสเรทติ้ง จำกัด จัดอันดับความน่าเชื่อถือของหุ้นกู้ อยู่ที่ “AA-” แนวโน้ม “ลบ” เมื่อวันที่ 16 ต.ค.63